text: Рекордно ниски за 1 март бяха температурите тази сутрин - bTV Новините
  В Севлиево температурата падна до минус 25 градуса
  Публикувано в 07:27 ч. 01.03.2018 г. - Обновено в 12:52 ч. 01.03.2018 г.
  Стара Загора, Кнежа, Кюстендил, Казанлък, Чирпан, София и Драгоман бяха другите най-студените места тази сутрин. В Стара Загора температурата падна до минус 22 градуса, в Кнежа – до минус 21 градуса, в Кюстендил, Казанлък и Чирпан – до минус 19 градуса, в София и Драгоман – до минус 18.
  По-късно времето ще омекне. Температурите ще се повишат и максималните ще са по-високи от тези вчера- предимно между минус 5 и 0 градуса, в югозападните райони – до 3 градуса. Ще бъде предимно слънчево, а вятърът ще бъде слаб до умерен от запад-югозапад. В следобедните часове от запад отново ще се заоблачи и привечер на места в западните райони ще превали сняг.